b'\n_START_ARTICLE_\nJohn Langdon-Davies\n_START_PARAGRAPH_\nJohn Eric Langdon-Davies (18. maaliskuuta 1897 Eshowe, Etel\xc3\xa4-Afrikka  \xe2\x80\x93 5. joulukuuta 1971 Shoreham, Kent, Yhdistynyt kuningaskunta) oli brittil\xc3\xa4inen kirjailija ja toimittaja, Plan-j\xc3\xa4rjest\xc3\xb6n perustaja ja pasifisti._NEWLINE_John Langdon-Davies syntyi Etel\xc3\xa4-Afrikassa ja muutti kuusivuotiaana Britanniaan. H\xc3\xa4n aloitti kirjailijanuransa vuonna 1917. Tuolloin h\xc3\xa4net kutsuttiin my\xc3\xb6s sotapalvelukseen, mutta h\xc3\xa4n kielt\xc3\xa4ytyi aseista ja sai lyhyen vankilatuomion._NEWLINE_Langdon-Davies muistetaan erityisesti Espanjan sis\xc3\xa4llissodan ja talvisodan kirjeenvaihtajana. H\xc3\xa4nen talvisotakirjansa Hy\xc3\xb6kk\xc3\xa4ys lumessa vuodelta 1941 suomennettiin vuonna 2014._NEWLINE_Langdon-Daviesin aloitteesta ensimm\xc3\xa4iset Planin kummit alkoivat tukea Espanjan sis\xc3\xa4llissodassa orvoksi j\xc3\xa4\xc3\xa4neit\xc3\xa4 lapsia vuonna 1937.'